Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 78

2. Biológiai rendszerek 2.1. Megfelelő körülményeket kell teremteni és fenntartani a biológiai vizsgálati rendszerek tárolására, elhelyezésére és kezelésére annak érdekében, hogy jó minőségű adatokat szolgáltassanak. 2.2. Az újonnan átvett állati és növényi vizsgálati rendszereket el kell különíteni, amíg egészségi állapotukat nem értékelték. Ha bármely szokatlan pusztulás vagy betegség fordul elő, a tételt nem szabad felhasználni a vizsgálatokban, és — ha szükséges – azt kíméletesen el kell pusztítani. Biztosítani kell, hogy a vizsgálat kezdeti időpontjában a vizsgálati rendszerek ne legyenek fertőződve, vagy olyan állapotban, ami befolyásolná a vizsgálat elvégzését vagy célját. Amennyiben a vizsgálat során a vizsgálati rendszerek fertőződnek vagy sérülnek, azokat — a vizsgálat integritása érdekében — el kell különíteni és külön kezelni. 2001/37. szám A vizsgálat előtt és alatt bármely betegség diagnosztizálását és kezelését dokumentálni kell. 2.3. Nyilvántartást kell vezetni a vizsgálati rendszerek eredetéről, az érkezésük időpontjáról és állapotukról az átvétel idején. 2.4. A biológiai rendszereket a kísérleti, illetve a referenciaanyag első alkalmazását megelőzően megfelelő időtartamig akklimatizálni kell. 2.5. A vizsgálati rendszerek megfelelő azonosításához szükséges minden információt fel kell tüntetni az alkalmazásuk és a tárolás helyén vagy a tartályokon. Ahol csak lehetséges, a tárolóhelyekről vagy a tartályokból elmozdításra kerülő egyedi vizsgálati rendszereket a vizsgálat lefolytatása alatt megfelelő azonosítóval kell ellátni. 2.6. A vizsgálati rendszerek tárolóhelyeit, tartályait a használat idején megfelelő időközökben tisztítani és fertőtleníteni kell. Minden anyagnak, amely érintkezésbe lép a vizsgálati rendszerrel, oly mértékben kell szennyezésmentesnek lennie, amely mértékben a szennyezés befolyásolhatja a vizsgálatot. Az állatok almát az egészséges állattenyésztés követelményei szerint kell cserélni. A rovar- és rágcsálóirtó szerek használatát dokumentálni kell. 2.7. A szabadföldi vizsgálati rendszereket úgy kell elhelyezni, hogy elkerüljék a növényvédőszeres kezelést vagy az előzetes növényvédőszer-kezelés zavaró hatását. VIII. Kísérleti és összehasonlító anyagok

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes